
	IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU
O NACRTU OPERATIVNOG PLANA RAZVOJA
CIKLOTURIZMA OSJEČKO-BARANJSKE ŽUPANIJE



	Vrsta dokumenta
	Nacrt Operativnog plana razvoja  cikloturizma Osječko-baranjske županije

	Datum dokumenta
	20.12.2017.g.

	Razdoblje savjetovanja
	od 6. prosinca do 20. prosinca 2017. godine

	Nositelj savjetovanja
	Osječko-baranjska županija, Upravni odjel za poljoprivredu

	Način provođenja postupka savjetovanja
	Internetsko savjetovanje sa zainteresiranom javnošću objavljeno na web stranicama Osječko-baranjske županije

	Svrha dokumenta
	Strategijom razvoja turizma Republike Hrvatske do 2020. godine ("Narodne novine" 55/13.) prepoznata je važnost cikloturističkih destinacija s obzirom na atraktivan i raznolik prirodni okoliš, bogatu kulturno-povijesnu baštinu, povoljnu klimu, blizina velikih tržišta te mnoštvo cesta s manjim intenzitetom motornog prometa i puteva pogodnih za kretanje bicikala. Operativni plan razvoja cikloturizma Osječko-baranjske županije je dokument koji se u prvom redu fokusira na uređenje glavnih cikloturističkih ruta i akcije vezane uz njihovo opremanje potrebnim sadržajima. Rute se uređuju na način da udovoljavaju osnovnim kriterijima važeće hrvatske zakonske regulative i europskim standardima za cikloturizam (EuroVelo), a što uključuje i izgradnju posebnih biciklističkih staza i traka na prioritetnim dionicama. 

	Predstavnici zainteresirane javnosti koji su dostavili svoje primjedbe, komentare i prijedloge na predloženi Nacrt
	Općina Vuka i  Općina Viljevo  

	Primjedbe, komentari i prijedlozi u odnosu na predloženi Nacrt
	Tijekom savjetovanja zaprimljene su primjedbe općina Vuka i Viljevo. Primjedba Općine Vuka odnosi se na kartu biciklističkih ruta kroz Osječko-baranjsku županije na kojoj nema ucrtane biciklističke rute koja bi prolazila kroz Općinu Vuka. Primjedba Općina Viljevo je na prijedlog rute EuroVelo 13 koja prolazi kroz Općinu Viljevo, s obzirom da prema prijedlogu iz Operativnog plana, ruta iz sela Viljeva skreće južno prema ostalim selima iz Općine Viljevo te se vraća na grad Donji Miholjac.  

	Razlozi prihvaćanja/neprihvaćanja dostavljenih primjedbi, komentara i prijedloga na predloženi Nacrt
	Izrađivač je uvažio primjedbu Općine Vuka  u dijelu koji se odnosi na planove izgradnje buduće biciklističke staze te je u tekstualnom obliku spomenuta navedena staza, a nakon izgradnje će biti moguće da se ucrta u postojeće rute. Razmatrajući primjedbu Općine Viljevo izrađivač je također predvidio da se nakon izgradnje navedene biciklističke staze ucrta kao nastavak na rutu Euto Velo 13. 

	
	


